 Proza - : - Povestea unei Bancnote de Nick Sava : - Povestea unei Bancnote de Nick Sava"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Suplimentul... (Proza) > inceputul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1768556 index.html' > Vizionari: 2411 > Povestea unei Bancnote proza [ ] Ucenicia unui jurnalist Colectia: texte umoristice - - - - - - - - - - - - - - - - - - - - - - - - - de Nick Sava [sanis ] 2008-02-14 | | Desigur, sunt povesti mult mai interesante decat cea a unei bancnote, fie ea chiar una de douazeci de dolari. De istorii, ce sa mai vorbim?! Dar ea, povestea, a picat exact intr-o saptamana in care evenimentele obisnuite, normale, erau cam rare. De singurul subiect vechi-nou se ocupa colegul meu, cu mult mai multa experienta: despre cearta dintre Palate scria de vreo trei ani... Mie, sefu mi-a dat ordin sa scriu despre o "intamplare cat mai inedita". si mi-am zic ca ce poate fi mai inedit decat sa scriu despre o bancnota? Nu, bancnota nu era marcata. Nu avea seria inregistata, nu era scrisa cu cerneala simpatica. Nu trecuse prin mana vreunui corupt, nici macar politist, judecator sau parlamentar, nu se jucase la ruleta, nici nu platise serviciile vreunei curve, nu fusese amestacata in traficul de droguri, nu fusese furata, nici primita ca spaga... O bancnota cat se poate de obisnuita. Americana, dar "plata", fara sare si piper... Ma puteti intreba: si unde naiba ai gasit tu aceasta bancnota? Nu am luat-o de la banca, nu am castigat-o la barbut (nu joc), nu mi-a dat-o nimeni nici spaga, nici cadou, nici macar salariu. Am gasit-o, pur si simplu. "Norocosule!", puteti marai invidiosi - dar stati sa vedeti: am gasit-o intr-o carte. stiti, obiectele acelea paralelipipedice, pline de cuvinte... Haha, glumeam si eu... intr-o carte. Mai precis, intr-o carte cumparata de la un buchinist din Pasajul Universitatii. Nu am avut premonitie, nici nu am dat peste ea pe cand rasfoiam cartea - in acest caz as fi putut face ce ar fi facut orice roman cu capul pe umeri (as fi bagat pe furis bancnota in buzunar si as fi lasat cartea pe tejghea)... Dar nu, dupa ce am rasfoit cateva pagini, am citit cateva pasaje ici si colo) mai ales in introducere, am platit cartea si am plecat cu ea in geanta (cartile romanesti "de buzunar" au originala calitate de a nu incapea in "buzunar") Am inceput sa o citesc in autobus. Cum de ce folosesc autobuzul? Ca ajung mai repede acolo unde am de ajuns. si sunt atat de nou pe aici incat nimeni nu ma stie, nu poate rade batjocoritor aratand cu degetul in directia mea: "ala nu are nici macar masina!" Nu, n-am, ma descurc relativ bine fara. Dar sa revenim la bancnota. Nici autobuzul nu merge ca pe vremuri (eheeei... in Canada...) Totusi, nu trebuie (prea des) sa ma agat de usi. Acum, cand mai toti au masina proprie, uneori pot chiar gasi loc pe o bancheta... incercand sa se strecoare printre gropi si masini parcate si ne, pana acasa pot citi cateva zeci de pagini. Ceea ce s-a intamplat si cu cartea respectiva. Pana la pagina 72, mai precis, loc in care am dat peste bancnota. Am crezut in prima instanta ca era o ilustratie, dar era color (nu, nu era chiar "verde") si era lipita cu scotch. De aceea nu cazuse la "frunzarit". si cum cartea nu fusese niciodata citita ("virgina", care va sa zica), nu se deschidea direct la pagina respectiva... Primul gest a fost sa inchid grabit cartea. Mi se parea ca toti pasagerii se uita dintr-o data curiosi, invidiosi, banuitori la mine si la cartea mea. Colegul de bancheta se foia, cei ce stateau in picioare mi se uitau peste umar... Oare sa fie printre ei vreun securist? Unul de la Garda... whatever? Vreun sut? M-as fi dat jos la prima - dar eram intr-o zona mai intunecoasa a orasului (mai precis, nu in Centru). As fi bagat cartea "de buzunar" in buzunar, daca ar fi incaput... Dar am ajuns intreg acasa, cu cartea in geanta - cu genta netaiata! Nici cainii nu m-au latrat. Nu stiu daca am citit si restul cartii. Am dezlipit cu grija scotch-ul si am pus bancnota in buzunar. Aveam pe ce s-o cheltuiesc - chiar incepusem sa fac planuri pe ce sa dau polul. Dar cand sefu mi-a cerut o poveste inedita, ancheatata "jurnalistic", m-am hotarat sa scriu despre acea prapadita de bancnota. Prima vizita a fost inapoi la buchinist. - stiti, am cumparat o carte de aici... - Nu le primim inapoi! - Nuuu, eu nu vreau sa o dau inapoi. Dar am gasit ceva in ea... - Domnu, noi nu vindem carti d-alea! Poate ati luat-o din alta parte. - Oh, nu, subiectul este destul de... Ati citit-o? - Eu nu citesc carti, eu le vand. Cumparati ceva? Nu ma tineti de vorba! Asta desi se scobea in nas de plictiseala. Oh, tempores, unde sunt anticarii d-antart, care ar fi vorbit o zi intreaga despre carti?! i-am spus ca, din anumite motive, vreau sa discut cu cel ce a vandut cartea si, dupa ce o alta bancnota (romaneasca, de data asta) a schimbat mainile, am primit o adresa. Am ajuns la dl. P. Nu l-am gasit imediat, era in fata blocului batand niste zaruri. - Buna ziua... - Buna pe dracu! Nu vezi ca-mi cade numai gioarse?! Mitica (rivalul, banuiesc) cred ca a calcat pe unu moale, pe casa scarii. Sau si-a scapat mana in buda... - Haha (Mitica). sase-doi, poarta in casa. Te-am mancat! - stiti, am venit la dvoastra pentru ca ati vandut o carte la anticariatul din Pasaj. - Am vandut? se arata batranul reticent. Oi fi vandut. Nu e voie? - Ba da, i-am zambit linistitor. Uite, cartea asta... - Da, poate, zice dupa ce se uita la ea. Am vandut vreo trei... - Bai Costica (zice Mitica), te-ai intelectualizatara, bre. Trei carti?! Cu doua mai multe decat jandarmul din colt? - sase-sase, scrasni dl. P. Cand imi trebuie, nu-mi pica... - "Mai stai, nu pleca   Nu-mi lua cu tine inima..." (fredoneaza Mitica) Trei-trei. Doua afara, doua poarta. - si ce vrei domle de la mine? Ei da, am vandut trei carti. E pacat? Ca ma duc la sfantul Spiridon, sa-mi deslege... - Nu, ma intrebam daca ati citit-o... - Nu a citit-o, (raspunse in locul lui Mitica). - Nu am citit-o, confirma dl. P. Nu am timp de prostii! La TV e de o mie de ori mai interesant. - Este, aprob eu ca sa-i fac pe plac. Dar de unde ai cumparat-o? - Nu a cumparat-o, (raspunde, sigur de el, Mitica) - Nu dau bani pe timpenii, confirma din nou dl. P. Am primit-o cadou de la fica-mea. Mai bine imi dadea o palinca, tot au fost in Maramures... - Acolo ii zice horinca, (se arata Mitica bun cunoscator). Mart! - Vezi daca ma tii de vorba, se zburli dl. P, gasind la repezeala un tap ispasitor pentru necazurile lui. Dar imi dadu adresa companiei unde lucra fica-sa. Nu am gasit-o insa acolo, ci la coafor. A recunoscut imediat cartea. - Ah, pe asta i-am dat-o cadou lui Taticu. - Dumneavoastra ati citit-o? - De ce s-o citesc? E interesanta? Nu am timp, se vaicari ea. - Deci, ati cumnparat-o anume pentru tatal dvoastra? De unde? - Oh nu, nu dau bani pe prostii. Vaca aia de colega - cred ca ea ti-a spus ca-s la coafor - mi-a dat-o cadou de Craciun. Eu i-am dat un platou - de ala cel putin te folosesti. La ce e buna o carte? A trebuit sa ii dau dreptate, cu o carte nu poti nici macar sa bati cuie. Poate doar sa o arunci in capul cuiva... inapoi la birou. - Saru-mana... - Ati gasit-o? - Da, da, multumesc. E despre cartea asta, zice ca a primit-o de la dumneavoastra. - Ah, da, i-am dat-o de Craciun. Mi-a dat un platou de tort, ciobit... A trebuit sa fiu "bucuroasa", sa nu o supar... Sclifosita! - si ea a fost "bucuroasa" de carte... - imi inchipui, rade "vaca". De aia i-am si dat-o. Se stie ca ea nu a mai pus mana pe o carte din liceu... Nu ca ar fi singura, dar ea se tot lauda cu lecturile ei. - Deci, cartea a fost a dumneavoastra. Ati citit-o? - Oh nu, pe asta nu. Avem atat de putin timp... imi mai cumpar carti, dar nu le citesc pe toate. Le dau cadou: simplu, intelectual, ieftin... - Aha. De unde ati cumparat-o? - stiu eu? Poate de la Cosbuc, e in drum spre casa. iata-ma la Cosbuc. Titluri multe, carti morman... Probabil tot atatea tiluri cate carti. Putini clienti, adunati mai ales in raionul cu "traduse". si "abandonate", imi spun, vazand ca mai nimeni nu cumpara nimic... - Saru-mana, ii spun duducii din spatele tejghelei cu "carti noi". Multe din ele deja jerpelite. - Doriti o carte? - Nu acum. Am venit sa va intreb despre cartea asta - i-o arat. - Vreti sa o returnati? Nu le primim inapoi. - Nu, stiu ca nu le primiti. Doar cateva intrebari... - Aveti bon? De unde sa stiu eu daca ati cumparat-o de aici? - Uitati, nu am de gand sa reclam, sa dau in judecata, sa returnez.. Pur si simplu ma intereseaza daca ati vandut cartea asta. - Nu stiu, nu e genul meu. Eu citesc carti de dragoste, stiti, Sandra Bown, Shirley Conrad... - Fostul ei posesor zicea ca a cumparat-o de aici. - E posibil. Probabil si alte librarii o au in vanzare... Aici a fost o "semnare de carte", vreun an in urma. Am si eu una acasa, semnata de autor. A fost putina lume, vreo zece. stiu ca toti au cumparat cite un exemplar. Prieteni ai autorului, probabil... Editura s-a ocupat de toate... - Ati citit-o? - Nu, am rasfoit-o doar... Am vrut sa o aduc inapoi, dar am uitat. Bine ca mi-ati amintit... Nu mi-a dat adresa editurii ("o gasiti in Pagini Aurii"). Nu i-am oferit nici o bancnota, nu sunt sigur daca mi se deconteaza... Am dat insa una unui redactor, sa aflu adresa autorului. Ati citit cartea asta? "Doar noi am facut-o. i-am facut corectia. Sa stii de la mine, nu e o capodopera. O data, treaca-mearga, dar sa o citesti de trei ori!..." Deci, nu ati citit cartea asta. "Domnule, eu nu citesc carti! Manuscrisele imi ajung! si apoi nu ma ajung cu banii, mi-am luat un al doilea job. Sunt atatea lucuri de care am nevoie, si toate scumpe..." Bat la autor, e acasa! Peretii apartamentului sunt plini cu rafturi cu carti. - Le-ati citit? - ... pe toate? rade el. Toti care intra aici imi pun acesta intrebare. ("naroada,", ma lasa sa inteleg...) Nu, nu le-am citit pe toate. Tot adun, spunandu-mi ca odata si-odata voi avea timp sa le citesc... Dar stiu eu?... Acum le scriu eu. - De ce nu le vindeti? - Cartile?! Cum sa le vand. Ele sunt prietenii mei, un prieten nu ti-l vinzi! ("pe ce lume traieste asta?") Eu ii mai tradez, nu le acord atentia pe care o merita... Vand numai carti scrise de mine. Vorba vine, vand... - Eu am cumparat una, i-o arat. - Hehe, nu te intreb daca ti-a plcut. Din politete o sa imi spui ca da. - O data mai treaca-mearga - repet cuvintele editorului - Vrei un autograf? - Desigur. Dar de fapt am venit din alt motiv. ii arat bancnota. - Deci, s-a gasit, rade el vesel. Eram curios daca macar unul o sa citeasca cartea. si va si recunoaste ca a gast banii. - Am alergat ceva pe urma posesorilor. A trecut prin sase maini, nimeni nu a citit cartea. Buchinistul, dl. P., fica-sa "sclifosita", "vaca", librara, editorul. Dar de ce ati pus banii in ea? - O gluma,. La semnarea de carte. Erau prezenti zece. Am pus bancnota si am spus ca sunt o suta de carti, ei sunt zece, deci au au o sansa de una din zece sa se aleaga cu bancnota. Teoretic. Toti au cumparat o carte! - si vanzatorii, cred, am zambit eu. Dar sansa era mai mica. Era una din o suta. Chiar si dupa ce au cumparat ei cartile, sansa ramasese de una la nouazeci. - Da, cred ca si-au facut si ei socoteala, au cumparat numai cate una... i-am dat bancnota inapoi. Nu m-a refuzat - se vedea ca nu se face bani din scris... Cand am dat articolul sefului, m-a privit chioras. - in cine vrei sa dai? Cine stie pe cine mi-l ridic in cap... - Nu, ziceam sa ajutam pe scriitori. stiti, asa cum fac ziarele mari... Sa lansam zvonul ca intr-o anume carte, in fiecare editie, se gaseste o hartie de un pol, euroi. Poate asa or incepe sa cumpere mai des carti. Ca la loto... - Mai, tu vrei sa dam faliment! Vrei sa ma trezesc pe cap cu aia de colo - arata el cu degetul spre hartiile mele - sa ne ceara banii pe care "i-am insusit necinstit, profitand de neinformarea lor"? Sa fim dati in judecata de vreun nebun care cumpara tot tirajul - nici nu e mult, de obicei e vorba de o suta-doua - si nu gaseste nici o bancnota? Sa inceapa sa se fure carti de la librarii, de la edituri? Sa inceapa partidele sa spuna ca e vorba de o manevra acum, in preajma alegerilor? - Chiar, de ce nu se dau carti alegatorilor, nu tuica si sarmale... - iesi afara! Ca-ti arunc cu o carte in cap! Am iesit grabit. Riscam sa il las pe sefu fara nici o carte in birou... | index 'pageview'); 